เรื่องร้องเรียน: ดึกแล้วยังมีการนำรถมาถมดินบริเวณซอยอุดมสุข18 รวมทั้งยังมีการทำงานของรถแบคโฮทั้งเสียงทั้งฝุ่นรบกวน ทั้งวันตั้งแต่เช้า
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ว่า บริเวณภายในซอยอุดมสุข 18 ดึกแล้วยังมีการนำรถมาถมดิน รวมทั้งยังมีการทำงานของรถแบคโฮ สร้างความเดือดร้อนรำคาญ ทั้งเสียงและฝุ่นรบกวนทั้งวันตั้งแต่เช้า นั้น                                                       สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงหลังจากรับแจ้งแล้ว พบว่ามีการถมดินเพื่อปรับพื้นที่ภายในซอยอุดมสุข 18 จริง ขณะตรวจสอบพบว่าการถมดินได้ดำเนินการเสร็จสิ้นแล้วตั้งแต่คืนวันที่ 27 ธันวาคม 2565 และมีการเคลื่อนย้ายเครื่องจักรรถแบคโฮออกจากพื้นที่เรียบร้อย (ภาพถ่ายดังแนบ) จึงไม่สามารถบังคับการตามกฎหมายกับผู้ก่อเหตุได้ทันท่วงที ได้ทำการสอบถามจากประชาชนที่พักอาศัยใกล้เคียงได้ความว่า การถมดินดังกล่าวใช้เวลาดำเนินการ 2 วัน ด้วยความเร่งรีบ และก่อเหตุรำคาญให้แก่ผู้ที่พักอาศัยข้างเคียงจริง อย่างไรก็ดีทางสำนักงานเขตบางนาต้องขอขอบคุณข้อมูลที่ผู้แจ้ง ๆ เข้ามา ซึ่งท่านถือเป็นส่วนหนึ่งในการช่วยทางราชการสอดส่องดูแลความไม่เป็นระเบียบเรียบร้อยในพื้นที่เขตบางนา ซึ่งในบางเหตุการณ์อาจรอดพ้นสายตาเจ้าหน้าที่บ้าง แต่ถ้าหากเจ้าหน้าที่ตรวจพบเองก็จะบังคับการตามกฎหมายกับผู้กระทำความผิด หรือผู้ที่ก่อเหตุเดือดร้อนรำคาญให้แก่ประชาชนโดยมิได้ละเลยเพิกเฉยในทุก ๆ เรื่องที่อยู่ในอำนาจหน้าที่
ความเห็นของผู้แจ้ง: รอการอัพเดทอยู่นะ
พื้นที่: แขวงบางนาเหนือ เขตบางนา กรุงเทพมหานคร